Gerry Goffin

Gerald Goffin (født 11. februar 1939 i Brooklyn, New York, død 19. juni 2014 i Los Angeles, California) var en amerikansk låtskriver. Goffin er mest kjent for sitt samarbeid med Carole King, som også var hans kone, tidlig i 1960-årene. Goffin ble kjent for å lykkes i å sette ord på det tenåringer følte, men ikke greide å uttrykke.

Goffin ble valgt inn i Rock and Roll Hall of Fame i 1990 sammen med King. Låtskriverparet fikk fem låter som nådde nummer ett på Billboard Hot 100. «Will You Love Me Tomorrow» med The Shirelles (1960), «Take Good Care of My Baby» med Bobby Vee (1961), «The Loco-Motion» med Little Eva (1962) og «Go Away Little Girl» med Steve Lawrence (1962). Etter samarbeidet med King lyktes han med to hits til, nå med Michael Masser: «Theme from Mahogany (Do You Know Where You're Going To)» med Diana Ross (1975) og «Saving All My Love for You» med Whitney Houston (1985).

Referanser

Eksterne lenker 
 
 
 
  Rock Hall of Fame
  History of Rock

Låtskrivere fra USA
Medlemmer av Rock and Roll Hall of Fame